open-index/open-wikipedia-markdown huggingface dataset:
Timor

**Timor** (Indonesies: *Pulau Timor*) is die grootste en mees oostelike van die Klein-Soenda-eilande. Dié eiland word begrens deur die oop Indiese Oseaan in die suidweste, die Savusee in die weste, die Floressee in die noordweste, die Bandasee in die noordooste en die Timorsee in die suidooste. Dit is sedert 2002 tussen die Indonesiese provinsie Oos-Nusa Tenggara in die weste met die hoofstad Koepang en die onafhanklike republiek Oos-Timor met die hoofstad Dili opgedeel. In die noorde van die Indonesiese Wes-Timor is die eksklawe Oecusse van Oos-Timor geleë.

[duimnael|links|[Nasa-Satellietbeeld van Timor]]
duimnael|links|Politiese kaart van Timor
Timor is in die noordweste van Australië, in die suidweste van Nieu-Guinee, in die suide van die Molukke, in die suidooste van Sulawesi en in die ooste van Java geleë. Timor het 'n bevolking van 3&nbsp;182&nbsp;693 in 2014 gehad en beslaan 'n oppervlakte van 33&nbsp;777&nbsp;km².

Timor se naam is afgelei van die Maleise woord *timur* vir "ooste", aangesien dié eiland aan die oostelike einde van die Maleise argipel geleë is. In teenstelling met die voormalige Nederlandse kolonie Indonesië (sien Nederlands-Indië) was die oostelike deel van Timor tussen 1586 en 1975 'n Portugese kolonie. Ná die uitbreek van die rewolusie in Portugal sou Oos-Timor van Portugal onafhanklik word, maar is deur sy buurland Indonesië beset. Ná die Verenigde Nasies se intervensie en bemiddeling kon Oos-Timor op 20 Mei 2002 onafhanklik word.

Timor se geologie is gekenmerk deur baie aktiewe vulkane wat dié eiland van suidwes na noordoos gevorm het. Timor se vulkane behoort tot die Ring van Vuur wat die Stille Oseaan van Nieu-Seeland tot Chili omsirkel.

## Verwysings 
## Eksterne skakls 
*
Nimmersat

Die **nimmersat** (*Mycteria ibis*) is 'n algemene standvoël in Afrika suid van die Sahara en dele van westelike Madagaskar. Dit behoort tot die ooievaaragtiges en is die enigste van vier nimmersatspesies (genus *Mycteria*) wat in Afrika voorkom. Die voël is 95 – 105&nbsp;cm groot en weeg 1,2 tot 2,4&nbsp;kg. Die voël broei koloniaal saam met ander ooievaars, reiers, witreiers, ibisse en kormorante. In Engels staan dit as die *yellow-billed stork* bekend.

## Fotogalery 

Yellow-billed Stork (Mycteria ibis) (6045860132).jpg|In voedingsposisie in die Krugerwildtuin
Yellow-billed Stork RWD5.jpg|'n Rustende nimmersat, knielend met pote vorentoe
Yellow-billed Stork (Mycteria ibis) swallowing a tilapia ... (52334507008).jpg|In rosige broeidrag met kurper in die Krugerwildtuin
Mycteria ibis MHNT.ZOO.2010.11.62.4.jpg |Eiers in 'n museum-versameling, afkomstig van  Guinée-Bissau
Yellow-billed Storks Perched Lupande Jul23 A7R 06324.jpg|Twee neste van 'n broeikolonie in Zambië
Yellow-billed Stork Feeding Young Lupande Jul23 A7R 06389.jpg|Nesverlaters bedel kos by 'n volwassene
Yellow-billed Stork (juvenile) (28171748992).jpg|Jongvoëls het grys rue, dié van volwassenes is daarenteen wit
Yellowbilled stork00.jpg|Illustrasie van 'n jong nimmersat

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Oopbekooievaar

Die **Oopbekooievaar** (*Anastomus lamelligerus*) is 'n gelokaliseerde algemene standvoël wat inheems is aan groot dele van Afrika suid van die Sahara. Die voël is 74 – 90&nbsp;cm groot en weeg 700 - 1200 g. Die voël broei koloniaal soms saam tot 100 pare. In Engels staan dit bekend as *African openbill*.

## Fotogalery 

African openbill.jpg|'n Oopbekooievaar by Entebbe in Uganda.
African Openbill Stork RWD3.jpg|Oopbekooievaar in San Diego se dieretuin.
African Openbill Stork SMTC.jpg|Nog een in die dieretuin by San Diego.
DSC 2546 copy final 2.jpg|Oopbekooievaar by water

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Le Sacre du printemps

200px
**Le Sacre du printemps**

**Die Lentewyding**

----
**Musiek**
Igor Strawinski

----

**Oorspronklike choreografie**

Vaslav Nijinsky

----

**Toneelontwerp en kostuums (première in 1913)**
100px
Nicholas Roerich

----
**Première**
29 Mei 1913
120px
Théâtre des Champs-Élysées, Parys

***Le Sacre du Printemps*** ("Die Lentewyding", Russies: «Весна священная», Wesna swiasjtsjennaja) is 'n tweeledige ballet- en orkesstuk wat deur die Russiese komponis Igor Strawinski vir die Paryse 1913-seisoen van Sergei Diaghilef se balletgeselskap *Ballets Russes* geskryf is. Vaslav Nijinsky was verantwoordelik vir die oorspronklike choreografie, terwyl die toneelontwerp en kostuums deur Nicholas Roerich geskep is.

Die eerste opvoering van *Le Sacre du printemps* op 29 Mei 1913 in die *Théâtre des Champs-Élysées* het vanweë die avantgardistiese karakter van musiek en choreografie woedende reaksies by 'n deel van die gehoor uitgelok. Dit was veral die ongewone ritmiese klankstrukture en danspatrone wat deur die destydse publiek as ongewoon of selfs aanstootlik ervaar is.

Die stuk is as 'n toneelwerk gekomponeer, waarby enkele passasies as musikale begeleiding vir dansende karakters en handeling geskryf is, maar die musiek het dieselfde en moontlik meer erkenning as konsertstuk gekry en word algemeen as een van die invloedrykste musikale werke van die 20ste eeu beskou.

Strawinski was 'n jong en feitlik onbekende komponis toe hy deur Diaghilef aangestel is om werke vir die *Ballets Russes* te skep. *Le Sacre du printemps* was die vierde in dié reeks projekte, ná die befaamde ''L'Oiseau de feu* ("Die Vuurvoël", 1910) en *Pétrouchka'' ("Petroesjka", 1911). Die konsep agter die "Lentewyding", wat deur Roerich volgens Strawinski se skets ontwikkel is, word deur sy ondertitel verduidelik: "Beelde van Heidense Rusland in Twee Dele".

In die scenario word, ná 'n reeks primitiewe rituele waarmee die begin van lente gevier word, 'n jong meisie as offerande vir die natuurgod gekies. Sy dans totdat sy dood in mekaar sak.

Kritici was oneens oor die première en enkele opvoerings in Londen, en die balletstuk is daarna eers weer in die 1920's opgevoer nadat Léonide Massine se choreografie Nijinsky se oorspronklike werk vervang het. Massine was die voorloper van 'n groot verskeidenheid innovatiewe bewerkings wat onder die regie van die wêreld se leidende balletmeesters opgevoer is. Nijinsky se oorspronklike choreografie, wat dekades lank as verlore beskou is, is in die 1980's deur die Los Angeles-gebaseerde *Joffrey Ballet* gerekonstrueer.

*Le Sacre du printemps* is een van die musiekstukke wat vir *The Sounds of Earth* gekies is, 'n goue grammofoonplaat met tekeninge en geluide van die Aarde wat tans deur die ruimtetuig *Voyager 1* na die buitenste ruimte geneem word.
Ards-skiereiland

200px
**Ards-skiereiland**

**Leithinis na hArda** (Iers)**Tha Airds** (Ulster-Skots)

----

**Ligging**

Noord-Ierland

----

**Graafskap**

Down

----

**Staat**

duimnael|links|Strangford Lough ná 'n reënbui
Die **Ards-skiereiland** (afgelei van Iers: *nAird Uladh*,  "skiereiland van die Ulstermanne") is 'n skiereiland in die graafskap Down, Noord-Ierland wat die Strangford Lough van die Noordkanaal (Engels: *North Channel*), die seestraat tussen Noord-Ierland en Skotland, skei.

Die skiereiland bestaan uit laagliggende terrein. Van Ierland se vrugbaarste landboustreke word in die noorde van die Ards-skiereiland aangetref waar hoofsaaklik koring en gars verbou word. Die landskap in die suide word oorheers deur weivelde, witgekalkte kothuise en nou, kronkelende paaie. Die oostelike kuslyn lok besoekers met uitgestrekte sandstrande.

'n Aantal nedersettings is op die skiereiland geleë, waaronder kusdorpe soos Donaghadee, Greyabbey en Kearney. Newtownards in die noorde van die skiereiland is die grootste nedersetting in die gebied met 'n bevolking van 28&nbsp;000.

## Geskiedenis 
[duimnael|links|200px|Die [Scrabo-toring aan die noordpunt van die skiereiland]]
Die skiereiland het vroeër as "The Ards" bekend gestaan (Iers: *an Aird*, Ulster-Skots: *Tha Airds*). Dit is in die 12de eeu deur die Noormanne verower, en die Normandiese Savage-gesin het 'n aantal kastele en priorye op die skiereiland laat bou.

Gedurende die Tweede Wêreldoorlog het militêre vliegvelde op Ards ontstaan, soos RAF Ballyhalbert en sy satelliet-vliegveld RAF Kirkistown. Albei vliegvelde is intussen gesluit. Kirkistown word tans vir motor- en motorfietswedrenne gebruik.

## Verwysings
Borneo

**Borneo** (Indonesies: *Kalimantan*; Maleis: *Pulau Borneo*), die wêreld se derde grootste eiland, ná Groenland en Nieu-Guinee, beslaan 'n oppervlakte van 743&nbsp;330&nbsp;km² en word begrens deur die Suid-Chinese See in die noordweste, die Soeloesee in die noordooste, die Celebessee in die ooste en die Javasee in die suide. Borneo is die grootste en mees noordelike van die vier Groot-Soenda-eilande asook die grootste eiland van Asië. Dit is noord van Java, noordoos van Soematra, oos van die Maleise Skiereiland, suidwes van die Filippyne en noordwes van Soelawesi langs die ewenaar geleë. In die suidweste verbind die Karimatastraat die Javasee met die Suid-Chinese See en in die suidooste verbind die Straat van Makassar die Celebessee met die Javasee.

[duimnael|links|[Nasa-Satellietbeeld van Borneo]]
Die grootste deel van Borneo se kus langs die Suid-Chinese See vorm die oostelike deel van Maleisië met die klein eksklawe Broenei tussenin, terwyl die oorblywende deel van dié eiland tot die eilandnasie Indonesië behoort. Dié eiland is op die aardbol net teenoor die Amasonerivier se reënwoud geleë en vorm dus die antipode. Borneo is veral bekend vir een van die wêreld se oudste reënwoude wat die enigste habitat van die orangoetang vorm. As gevolg van sterk ontbossing is hierdie groot ape ernstig bedreig. Die eiland se langste rivier is die Kapuas wat in Sentraal-Borneo net suid van die grens tot Maleisië in die provinsie Wes-Kalimantan ontspring, in 'n suidwestelike rigting vloei en by Pontianak in die Karimatastraat uitmond.

Borneo se naam is dalk afgelei van die plaaslike naam vir die kokosneut, "Buah Nyiur". Broenei se naam is moontlik afgelei van die Sanskrit-woord *váruṇa* (वरुण) vir "water", of Varuna, die Hindoegod van reën. Inheemse Indonesiërs noem die eiland *Kalimantan*, wat afgelei is van die Sanskrit-woord *Kalamanthana*, wat "brandende weer-eiland" beteken en na die eiland se warm en vogtige tropiese weer verwys.

Borneo het 'n bevolking van sowat 21 miljoen, waarvan die meeste Javane is, gevolg deur verwante etniese groepe soos Maleiers en Soendanese. Hulle besig hul eie moedertale, onderskeidelik Javaans, Maleis en Soendanees, maar ook die ampstaal van Indonesië, Indonesies. Al dié tale behoort tot die Maleis-Polinesiese tale. Chinees is die moedertaal van die Han-Chinese wat hulle veral in onlangse dekades op Borneo gevestig het.

In Augustus 2019 het die Indonesiese president Joko Widodo aangekondig dat die hoofstad van die "sinkende" Djakarta na 'n nuwe stad in die provinsie Oos-Kalimantan op Borneo verskuif sou word.

## Geografie 
duimnael|links|Politiese kaart van Borneo

## Flora 
* Basilikum
* Mangifera

## Fauna 
* Boomspitsmuis
* Gibbon
* Ietermago
* Orangoetang
* Padwagtertjie
* Renoster
* Sambar
* Vlieënde lemurs

## Verwysings 
## Eksterne skakels 
*  
*
Kuifeend

duimnael|Video van 'n groep kuifeende 
Die **kuifeend** (*Aythya fuligula*) is 'n duiker met 'n bevolking van byna een miljoen voëls, gewoonlik aangetref in die noorde van Eurasië. Dit is 'n trekvoël wat Kenia en Nigerië besoek en soms ook na Suid-Afrika swerf. Die voël word 40 – 47&nbsp;cm groot en weeg dan 1 - 1,4&nbsp;kg. In Engels staan die voël bekend as die *Tufted duck*.

duimnael|links|Eendjies
duimnael|Eiers van *Aythya fuligula*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Groenkopeend

__NOTOC__

Die **groenkopeend** (*Anas platyrhynchos*) is 'n algemene en wydverspreide eendvoël wat wat inheems is aan Noord-Amerika en Eurasië. Dit is uit Europa na onder meer Suid-Afrika en Australië uitgevoer. Die voël is 50 tot 64&nbsp;cm groot en weeg 850 tot 1&nbsp;400&nbsp;g. Hulle verbaster gereeld met die geelbekeend, en af en toe met die swarteend en Kaapse slopeend.

Die spesie is 'n relatief groot en swaar eend met 'n lang lyf en 'n lang, breë snawel. Die mannetjie het 'n geel snawel en in broeidrag 'n donkergroen kop, en is hoofsaaklik persbruin oor die bors geveerd en grysbruin op die lyf. Die wyfie het 'n oranje snawel en is oorwegend bruin geveerd. Hulle broei regdeur Europa in enige geskikte vleiland, maar is skaarser in hoogliggende streke. Dié wat in koue noordelike streke soos Ysland en Skandinawië broei trek vir die winter suidwaarts, na byvoorbeeld die Verenigde Koninkryk, waar daar ook inwonende broeiers is wat heeljaar teenwoordig is.

## Fotogalery 
**Beweeg muis oor foto om byskrif te lees*

Lêer:Mallard speculum.jpg|'n Mannetjie in broeikleed
Lêer:Mallard Duck.JPG|Kop van 'n mannetjie in broeidrag
Lêer:Flying mallard duck - female.jpg|Wyfie besig om te land
Lêer:Mallard eggs and nest.jpg|Nes met eiers
Lêer:Female Mallard and ducklings in Golden Gate Park.jpg|Wyfie met kuikens
Lêer:Anas platyrhynchos (Canard colvert) - 125.jpg|Wyfie met kuikens
Lêer:Anas platyrhynchos MHNT.ZOO.2010.11.18.6.jpg|Eiers uit 'n museumversameling 
Lêer:Mallard (Anas platyrhynchos), duckling.jpg|Kuiken

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Woordverwerker

[duimnael|250px|[LibreOffice Writer]]
duimnael|250px|KWord

'n **Woordverwerker** is 'n program op 'n rekenaar waarmee dokumente (soos briewe) mee geskryf word. Hierdie dokumente kan dan met 'n drukker uitgedruk word of elektronies gestoor en versend word. 

Woordverwerkers bied nuttige hulpmiddels om dit makliker te maak om goeie dokumente te lewer. So het meeste woordverwerkers 'n ingeboude grammatika- en speltoetser. Foto's en ander beelde kan ingevoeg word en teks kan met verskillende kleure, groottes en skriftipes opgemaak word.

Die bekendste woordverwerker is Microsoft Word. Van die ander bekende woordverwerkers sluit in: LibreOffice Writer en KWord (vir Linux KDE).
Rooiborsjakkalsvoël

Die **Rooiborsjakkalsvoël** (Wetenskaplike naam: *Buteo rufofuscus*, Engels: *Jackal buzzard*) is 'n endemiese gelokaliseerde algemene standvoël wat in heuwelagtige gebiede in Suid-Afrika voorkom.
[links|duimnael|'n Rooiborsjakkalsvoël wat 'n [kransduif beet het. Foto geneem in die Valsbaai omgewing.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Teledrukker

duimnael|'n Teledrukker van Siemens.
duimnael|Teledrukker wat tydens die Tweede Wêreldoorlog gebruik is.

'n **Teledrukker** (Engels: **teletypewriter**, **teletype** of **TTY** (van **T**ele**TY**pewriter)) is die toestel wat gebruik word om gedrukte boodskappe per teleks te stuur. Dit is 'n verouderde stelsel en lyk soos 'n elektro-meganiese tikmasjien. Die term "teleks" kan verwys na die diens, die netwerk, die teledrukker toestelle, of die boodskap. Teks wat op 'n teledrukker ingesleutel word, word by die bestemming op 'n papierband uitgedruk. Sedert die 1920's het die teledrukker geleidelik Morsekode vervang. Teledrukkers is algemeen deur regerings en tydens militêre operasies gebruik om boodskappe en opdragte oor 'n afstand te versend. Kommunikasie tussen punte is op verskeie maniere bewerkstellig, onder andere deur doelmatige elektriese verbindings oor telegraafpale, telefoonnetwerke, mikrogolfkommunikasie, ens. Die teledrukker is mettertyd deur die faksmasjien aangevul en later effektief vervang. Die diens is gedurende die 1980's gerekenariseer en daar word nie meer doelmatige toestelle wat aan 'n toegewyde (gehuurde) lyn gekoppel is, gebruik nie.

## Sien ook
* Telex vir meer tegniese detail, geskiedenis en teleks-op-radio
* rekenaarterminaal 
* rekenaardrukker 
* Morsekode

## Eksterne skakels 
* Inligting oor die teledrukker
Witborsjakkalsvoël

Die **witborsjakkalsvoël** (*Buteo augur*) is 'n redelike algemene standvoël wat hoofsaaklik in Zimbabwe en Namibië voorkom. Die voël is 55 – 60&nbsp;cm groot en weeg 900 – 1 300&nbsp;g en vang meestal soogdiertjies, reptiele en voëls. In Engels staan die voël bekend as *Augur Buzzard*.

## Fotogalery 

Augur Buzzard, Lake Manyara.jpg|Witborsjakkalsvoël in 'n boom by *Lake Manyara* in Tanzanië.
Augur buzzard kisoro.jpg|'n Witborsjakkalsvoël in vlug naby Kisoro, Uganda.
Augur Buzzard (Buteo augur) RWD.jpg|Witborsjakkalsvoël in Tanzanië
Augur Buzzard RWD1.jpg|In die *Carolina Raptor Center*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Bruinjakkalsvoël

Die **Bruinjakkalsvoël** (*Buteo vulpinus*) is 'n Europese somertrekvoël wat in Suider-Afrika oorwinter. Die voël word 46 – 52&nbsp;cm groot, weeg 540 - 920 g met 'n vlerkspan van 1,1 - 1,3 meter. Die voël vang meestal insekte, reptiele en knaagdiere. In Engels staan die voël bekend as *Steppe buzzard*.

## Fotogalery 

Buzzard UK09.JPG|In vlug oor Devon, Engeland.
Buteo buteo -Hamerton Zoo, Cambridgeshire, England -head-8a.jpg|In die Hamerton-dieretuin, Engeland.
Buteo buteo MHNT.ZOO.2010.11.89.1.jpg |Voorbeelde van eiers in 'n museum

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Universiteit Maastricht

duimnael|Universiteit Maastricht

Die **Universiteit Maastricht** (amptelik, *Maastricht University*) is ’n Nederlandse universiteit in Maastricht in die provinsie Limburg.  

## Eksterne skakels 
* Amptelike webblad
Oka Nikolov

**Orhej "Oka" Nikolov** (Masedonies: Орхеј "Ока" Николов; gebore 25 Mei 1974) is ’n afgetrede professionele sokkerspeler wat as doelwagter gespeel het. Hy dien tans as assistent-afrigter vir Los Angeles FC in Major League Soccer. Hy het negentien seisoene by Eintracht Frankfurt deurgebring en in 413 amptelike wedstryde verskyn oor dertien Bundesliga-seisoene. Hoewel in Duitsland gebore, het hy internasionaal vir Masedoniese nasionale span uitgedraf.

## Verwysings
Matthew Rusike

**Matthew Tyrell Rusike** (gebore 28 Junie 1990 in Harare) is 'n Zimbabwiese voormalige sokkerspeler. Hy het vir die Zimbabwiese nasionale sokkerspan uitgedraf.

Nadat hy vir klubs in Suid-Afrika, Tunisië en Swede gespeel het, het hy in 2019 by die Noorse klub Stabæk aangesluit, maar ná verskeie ernstige beserings het hy vroeg in 2020 op die ouderdom van 29 uit sokker afgetree.

## Verwysings
Felix Obada

**Oghenemine Felix Obada** (gebore 3 November 1989 in Warri) is 'n Nigeriese sokkerspeler. Hy het vir die Nigeriese nasionale sokkerspan uitgedraf.

## Loopbaan 
## Verwysings
Pakse

**Pakse** (Frans: *Paksé*, Laosiaans: ປາກຊັນ, Thai: ปากเซ) is 'n stad in die suide van Laos met sowat 78&nbsp;000 inwoners.
Bosjakkalsvoël

Die **Bosjakkalsvoël** (*Buteo trizonatus*, sin. *Buteo oreophilus trizonatus*) is 'n endemiese, gelokaliseerde standvoël wat in woude en plantasies in streke in Suid-Afrika voorkom. Die voël is 45 – 50&nbsp;cm groot, weeg 510 - 700 g met 'n vlerkspan van 1,0 - 1.2 meter. Die voël vang meestal knaagdiere, reptiele en voëls. In Engels staan die voël bekend as *Forest buzzard*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Langbeenjakkalsvoël

Die **Langbeenjakkalsvoël** (*Buteo rufinus*) is 'n somertrekvoël na Noord-Afrika en swerwers dwaal af en toe na Suid-Afrika. Die voël is 52 – 65&nbsp;cm groot, weeg 600 - 1 700 g met 'n vlerkspan van 1,3 - 1.6 meter. In Engels staan die voël bekend as *Long-legged Buzzard*.

## Fotogalery 

Lêer:Buse féroce PN Ichkeul.jpg|**Buse féroce PN - Ichkeul - Tunisia**
Lêer:Buse féroce Ichkeul011.jpg|**Buse féroce - Ichkeul - Tunisia**
Lêer:Buse féroce Ichkeul010.jpg|**Buse féroce - Ichkeul - Tunisia**
Lêer:Long legged buzzard view from below.jpeg|'n Langbeenjakkalsvoël in vlug.
Lêer:ButeoFeroxKeulemans.jpg|Illustrasie deur Keulemans, 1874.
Lêer:Buteo rufinus cirtensis MHNT.ZOO.2010.11.90.3.jpg|Museum specimen

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Afrikaanse vleivalk

Die **Afrikaanse vleivalk** (*Circus ranivorus*) - ook bekend as die **Afrikaanse paddavreter** - is 'n gelokaliseerde algemene standvoël wat voorkom aan die suid- en ooskus van Suid-Afrika, die kus van Mosambiek, noord Botswana en sentraal Zimbabwe. Die voël is 44 – 50&nbsp;cm groot, weeg 360 - 680 g met 'n vlerkspan van 1.0 - 1.2 meter. In Engels staan die voël bekend as *African marsh harrier*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=2A2C169BF24B092E
Vlag van die Gefedereerde State van Mikronesië

Die **nasionale vlag van die Gefedereerde State van Mikronesië** is op 10 November 1979 in gebruik geneem. Die vlag vertoon ’n ligblou baan met vier vyfpuntige sterre in die middel.

## Simboliek 
In navolging van die Amerikaanse voorbeeld stel die vier sterre van die Mikronesiese vlag die vier eilande van die land voor. Die ligblou stel die Stille Oseaan voor.

## Geskiedenis 
’n Ontwerp soortgelyk aan die huidige is van 1965 gebruik vir die vlag van die Trustgebied van die Pasifiese Eilande. Destyds was Kosrae deel van Pohnpei en is die twee dus deur een ster voorgestel. Die drie ander sterre het Palau, die Marshall-eilande en die Noordelike Mariana-eilande, wat nie deel wou uitmaak van die federasie nie, voorgestel. Die vlag wat in 1978 aanvaar is, is in die kleure van die vlag van die Verenigde Nasies.

## Ander vlae 

Lêer:Flag of the United Nations.svg|  Vlag van die Verenigde Nasies, 1947 tot 1965
Lêer:Flag of the Trust Territory of the Pacific Islands.svg|  Vlag van die Trustgebied van die Pasifiese Eilande, 1965 tot 1978
Lêer:Flag of the United States.svg|  Vlag van die Verenigde State, 1944 tot 1986

### Komponente van die Gefedereerde State van Mikronesië 

Lêer:Flag of Chuuk.svg|Vlag van Chuuk
Lêer:Flag of Kosrae.svg|Vlag van Kosrae
Lêer:Flag of Pohnpei.svg|Vlag van Pohnpei
Lêer:Yap flag.svg|Vlag van Yap

## Sien ook 
## Verwysings 
## Eksterne skakels 
*  Gefedereerde State van Mikronesië by *Flags of the World*.
*
Europese vleivalk

Die **Europese vleivalk** (*Circus aeruginosus*) is 'n voël en skaars somer besoeker aan die binneland van Suid-Afrika. Die voël is 45 – 52&nbsp;cm groot, weeg 410 - 780 g met 'n vlerkspan van 1.1 - 1.3 meter. In Engels staan die voël bekend as *Western marsh harrier*.

## Fotogalery 

Marsh Harrier Male.jpg|Mannetjie
Marsh Harrier Female - Wikimedia.jpg|Wyfie
Circus aeruginosus samiec4.jpg|In vlug
C aeruginosus.jpg|Landing
Circus aeruginosus MHNT.ZOO.2010.11.82.5.jpg |Museum specimen 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Blouvleivalk

Die **Blouvleivalk** (*Circus pygargus*) - ook bekend as die **Bloupaddavreter** - is 'n voël en skaars somer besoeker aan die binneland van Suid-Afrika. Die voël is 40 – 46&nbsp;cm groot, weeg 230 - 440 g met 'n vlerkspan van 95 - 115 sentimeter. In Engels staan die voël as die ''Montagu's harrier'' bekend.

## Fotogalery 

Montagu's Harrier, juvenile, Bangalore, India.jpg|Wyfie
Montagu's Harrier- Male.JPG|Mannetjie
Youngmonties.jpg|Kuikens word vervoer.
Circus pygargus MHNT.ZOO.2010.11.97.2.jpg |Museum specimen

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Witborsvleivalk

Die **Witborsvleivalk** (*Circus macrourus*) is 'n voël en skaars somer besoeker aan die binneland van Suid-Afrika. Die voël is 40 – 48&nbsp;cm groot, weeg 310 - 450 g met 'n vlerkspan van 95 - 115 sentimeter. Die voël se status is amper-bedreig. In Engels staan die voël bekend as *Palid harrier*.

## Fotogalery 

Circus macrourus roosting in little rann of kutch.JPG|Witborsvleivalk besig om te slaap.
Circus_pygargus_juvenile_in_flight_at_little_rann_of_kutch.jpg|Wyfie in vlug.
Circus macrourus MHNT.ZOO.2010.11.97.11.jpg |Museum specimen 

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Bleeksingvalk

Die **Bleeksingvalk** (*Melierax canorus*) is 'n algemene standvoël wat voorkom aan die weste van Suid-Afrika, Namibië en Botswana. Die voël is 48 – 62&nbsp;cm groot, weeg 620 - 1 400 g met 'n vlerkspan van 1.1 meter. Die voël is 'n veelsydige jagter. In Engels staan die voël bekend as *Pale chanting goshawk*.

[duimnael|links|'n Bleeksingvalk in [Namibië.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=389FFA0941C2CA51
Donkersingvalk

Die **donkersingvalk** (*Melierax metabates*) is 'n skaars tot gelokaliseerde algemene standvoël wat in die noorde van Suid-Afrika en Botswana, Zimbabwe en Mosambiek voorkom. Die voël word 43 – 50&nbsp;cm groot, weeg 480 - 880 g met 'n vlerkspan van 1 meter. Die voël vang gewoonlik lewendige prooi. In Engels staan die voël bekend as *Dark chanting goshawk*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronne 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakel 
* http://avibase.bsc-eoc.org/species.jsp?lang=EN&avibaseid=D2AFD39BFB907C05
Vlag van Kiribati

Die **nasionale vlag van Kiribati** is op 12 Julie 1979 in gebruik geneem. Die vlag vertoon ’n horisontale tweekleur in rooi met ’n geel fregatvoël oor ’n opkomende son met 19 reguit en golwende strale; en blou met drie horisontale golwende wit bane.

## Simboliek 
Die blou in die onderste helfte stel die Stille Oseaan voor en die drie wit golwende bane stel die drie eilangdroepe (die Gilbert-, Phoenix- en Line-eilande) voor. Die sewentien strale van die son stel die sestien Gilberteilande en Banaba (voorheen Oseaaneiland) voor. Die fregatvoël stel beheer oor die see, mag, vryheid en kulturele danspatrone van Kiribati voor. Die son verwys na Kiribati se ligging wydsbeen oor die ewenaar.

## Geskiedenis 
Die wapen is in 1932 deur sir Arthur Grimble ontwerp vir die Britse Kolonie van Gilbert- en Ellice-eilande. In Mei 1937 is die skild aan die Gilbert- en Ellice-eilande, soos Kiribati en Tuvalu destyds bekendgestaan het, toegeken. Die skild is geïnkorporeer in die middel van die wapperkant van ’n blou Britse vaandel en is gebruik as die staatsvaandel van die kolonie.

Kort voordat onafhanklikheid in 1979 verkry is, is ’n plaaslike kompetisie gehou vir ’n nuwe nasionale vlag. ’n Ontwerp wat gebaseer is op die koloniale wapen is by die *College of Arms* ingedien. Daar is besluit om die ontwerp aan te pas deur die goue fregatvoël en die son te vergroot sodat dit ’n groter deel van die boonste helfte van die vlag opneem terwyl die hoogte van die blou en wit golwende bane verminder is. Die plaaslike inwoners het egter aangedring op die oorspronklike ontwerp waarin die boonste en onderste helftes van die vlag ewe wyd was, die voël en son kleiner en die onderskeie elemente met swart omlyn was. Die nuwe vlag is op 12 Julie 1979 in die hoofstad Tarawa gehys gedurende die vieringe van onafhanklikheidsdag.

## Ander vlae 

Lêer:Flag of the Gilbert and Ellice Islands (1937–1976).svg|  Vlag van die Gilbert- en Ellice-eilande, 1892 tot 1976

### Soortgelyke vlae 

Lêer:Flag of the Latvian Soviet Socialist Republic.svg| Vlag van die Latviese Sosialistiese Sowjetrepubliek
Lêer:Flag of British Columbia.svg| Vlag van Brits-Columbia
Lêer:Flag of Greater London.svg| Vlag van Groter Londen

## Sien ook 
## Verwysings 
## Eksterne skakels 
*  Kiribati by *Flags of the World*.
*
Kleinsingvalk

Die **kleinsingvalk** (*Melierax gabar*) – ook bekend as die **witkruissperwer** – is 'n gelokaliseerde algemene standvoël wat in Suider-Afrika voorkom. Die voël word 28 – 36&nbsp;cm groot, en weeg 110 - 220 g met 'n vlerkspan van 60&nbsp;cm. Die voël is 'n veelsydige roofvoël. In Engels staan die voël bekend as *Gabar goshawk*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakel 
* http://avibase.bsc-eoc.org/species.jsp?lang=EN&avibaseid=922DE9C1DF8597F0
Imperator-klas

[duimnael|Die *Vaterland* is in [1917 deur die Verenigde State gekonfiskeer en deur die Amerikaanse Vloot oorgeneem om as USS *Leviathan* troepe te vervoer]]
Die term **Imperator-klas** verwys na die grootste Duitse passasierskepe wat vir die *HAPAG*-redery in Hamburg gebou is. Om weekliks een skip uit Europa na Noord-Amerika te laat vertrek, het Albert Ballin, die besturende direkteur van *HAPAG*, 'n vloot van vinnige stoomskepe laat bou. Die naamgewende *Imperator* is deur die *A.G. Vulcan*-skeepsbouwerf vervaardig, die twee susterskepe *Vaterland* en *Bismarck* is deur *Blohm & Voss* gebou, waarby die lengte en grootte met elke nuwe skip toegeneem het. Die bou van hierdie skepe was daarnaas die antwoord op die Britse *Olympic*-klas van luukse passasierskepe wat in opdrag van die *White Star Line*-redery ontstaan en onder meer die RMS *Titanic* ingesluit het.

Die *Vaterland*, wat in 1913 van stapel geloop het en in die volgende jaar deur *HAPAG* op die Noord-Atlantiese roete gebruik is, was die grootste passasierskip wat ooit onder die Duitse vlag gevaar het.

## Verwysings
George Whitehead

**George Whitehead** (gebore in Bloemfontein op 17 Maart 1989) is 'n rugbyspeler wat op losskakel vir die  in Superrugby en die Tafel Lager Griekwas in Curriebeker speel.

## Eksterne skakels 
* Whitehead se profiel op www.itsrugby.co.uk
* SA Rugby profiel
Sergeal Petersen

**Sergeal Petersen** (*1 Augustus 1994, Humansdorp) is ’n rugbyspeler wat vir die Cheetahs in Superrugby speel.

Hy maak sy eersterangse debuut in die Southern Kings se nooienswedstryd in Superrugby teen die Western Force op 23 Februarie 2013, waartydens hy twee drieë druk en as "Speler-van-die-wedstryd" aangewys word.

Petersen is op 22 Oktober 2016 vir die eerste keer ingesluit in die Springbokke se toerspan na Europa.

## Eksterne skakels 
* 
* Sergeal Petersen se profiel op itsrugby.co.uk
* Sergeal Petersen op espnscrum.com

## Verwysings
Koekoekvalk

Die **Koekoekvalk** (*Aviceda cuculoides*) is 'n skaars standvoël wat voorkom in die ooste en noorde van Suid-Afrika asook Zimbabwe en Mosambiek. Die voël is 40&nbsp;cm groot, weeg 220 - 350 g met 'n vlerkspan van 90 sentimeter. In Engels staan die voël bekend as *African cuckoo-hawk*.

duimnael|links|'n Koekoekvalk in vlug

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakel 
* http://avibase.bsc-eoc.org/species.jsp?lang=EN&avibaseid=648936C0CA95E160
Accipitriformes

**Accipitriformes** (, uit Latyn *accipiter* "valk" + *-iformes* "agtig") is 'n orde van voëls. Die orde omvat 4 families met in totaal van 260 spesies.

## Taksonomie 
* Familie Accipitridae (Ouwêreldse aasvoëls of Sperweragtiges)
* Familie Cathartidae (Nuwewêreldse aasvoëls en Kondors)
* Familie Pandionidae (Visvalke)
* Familie Sagittariidae (Sekretarisvoëls)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Ouwêreldse aasvoël

Die **Ouwêreldse aasvoëls** of **Sperweragtiges** (*Accipitridae*) word gevind in Afrika, Asië en Europa en behoort aan die familie Accipitridae, wat ook insluit arende, woue, jakkalsvoëls en hawikke. Ouwêrelse aasvoëls vind karkasse uitsluitlik deur goeie sig.

## Taksonomie 
Die familie word in die volgende subfamilies onderverdeel:

* Accipitrinae
* Aquilinae
* Buteoninae
* Circaetinae
* Elaninae
* Gypaetinae
* Gypinae
* Harpaginae
* Harpiinae

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Nuwewêreldse aasvoël

Die **nuwewêreldse aasvoëls** en **kondors** (*Cathartidae*) word in warm en gematigde streke van die Amerikas aangetref en, anders as die skynverwante *Accipitridae*, behoort hulle tot die familie *Cathartidae*, wat beskou word as afstammelinge van die ooievaars. Onlangse DNS-bewyse dui egter wel op 'n insluiting by die *Accipitriformes*, saam met ander roofvoëls. Dié siening sou hulle egter steeds plaas buite 'n direkte verwantskap met ander aasvoëls. Verskeie van hierdie spesies het 'n goeie reuksin, 'n ongewone eienskap onder die roofvoëls. Hulle is in staat om die doodsreuk van karkasse uit hoë hoogtes te ruik.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Erdwurmreaktor

250px|duimnael|Komposwurms sopas by die erdwurmreaktor toegevoeg

'n **Erdwurmreaktor** (beter bekend onder die handelsmerk as *Can-O-Worms*), ook **wurmboerdery**, **wurmplaas** of **vermikultuur**,  is 'n houer met komposwurms wat kompos maak van groente-, vrugte-, tuin- en kombuisafval. 'n Heel geskikte (epigeïese)  erdwurmsoort daarvoor is die *Eisenia fetida*. Die gewone erdwurm kan nie vir die doel gebruik word nie. In die houer moet 'n goeie habitat vir die wurms geskep word: vogtig, donker en nie te warm of te koud nie.

Om die gevormde kompos van die wurms te skei kan die grond gesif word, maar dit is beter om met (ten minste) twee geperforeerde houers te werk; in die een houer word vars kombuisafval ingegooi wat na 'n tydjie die wurms deur die groot voedselporsie aantrek; die wurms verlaat die ander houer en daar bly erdwurmmis/vermikompos agter. Ook kompostee word onderin die houer versamel.

'n Erdwurmreaktor is 'n goeie alternatief vir 'n komposhoop as slegs 'n enkele balkon of terras tuis beskikbaar is. Die konsep kom egter nie sonder probleme nie: die proses moet gereeld deur die mens nagegaan en gereguleer word. Die humiditeit, temperatuur, belugting en die pH-vlak moet binne bepaalde grense bly, slegs sekere afval kan toegedien word, ander nie, en die wurms mag nie oorvoer word nie ('n algemene fout).

## Verwysings
Sekretarisvoëls

**Seketarisvoëls** (*Sagittariidae*) is 'n familie van die Accipitriformes. Die enigste lewende lid van die familie is die sekretarisvoël (*Sagittarius serpentarius*) uit Afrika. Die uitgestorwe genus *Pelargopappus* behoort moontlik ook tot die familie. Die genus is bekend vanuit die Oligoseen en Mioseen van Frankryk.

## Taksonomie 
* Genus  *Sagittarius* - Hermann, 1783
***Sagittarius serpentarius* (Sekretarisvoël) - Miller, 1779

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Eksterne skakel 
* http://avibase.bsc-eoc.org/species.jsp?lang=EN&avibaseid=DCBCCEB89FD9FC3F
Swartsperwer

Die **Swartsperwer** (*Accipiter melanoleucus*) is 'n gelokaliseerde algemene standvoël wat voorkom in woude en plantasies in Suider-Afrika. Die voël is 46 – 58&nbsp;cm groot, weeg 510 - 1000 g met 'n vlerkspan van 90 – 95&nbsp;cm. In Engels staan die voël bekend as *Black sparrowhawk*.

## Galery

Black_Sparrowhawk_white_morph_2_x.jpg|Die ligte vorm. Vgl. met donker vorm bo, regs
Black_Sparrowhawk_juvenile_x.jpg|Die onvolwassene het 'n rooibuin en gestreepte veredos
Accipiter melanoleucus Black sparrowhawk Immature female IMG 1845.jpg|'n Swartsperwer smul aan 'n groot-rooioogtortelduif
Accipiter melanoleucus MHNT.ZOO.2010.11.82.6.jpg|Legsel van 2, waarvan net 1 kuiken oorleef

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Tetrapoda

Die **Tetrapoda**, of vierpotiges, is 'n superklas van gewerwelde diere wat op land woon. Tetrapoda het vier bene en vier pote. Amfibieë, reptiele, dinosourusse, voëls en soogdiere is almal Tetrapoda. Selfs al het slange nie ledemate het, is hulle ook Tetrapoda, want hulle het van diere met vier ledemate ontwikkel.

## Ontstaan 
Die vroegste Tetrapoda se fossiele word in die Devoon aangetref. Daar is van hulle in Groenland ontdek, maar ook sedert 2018 in Suid-Afrika – *Tutusius umlambo* is naby Grahamstad gevind.

## Vandag 
Die huidige Tetrapoda word tradisioneel as volg onderverdeel:
* Amfibieë
* Reptiele
* Voëls
* Soogdiere

'n Strenger kladistiese klassifikasie op die basis van filogenie is:
* Amphibia; amfibieë (paddas, wurmsalamanders en salamanders)
* Amniota (diere met 'n vlies, die *amnion*, om hul eiers)
** Synapsida (die enige oorlewende groep is die soogdiere)
** Anapsida (die enigste oorlewende groep is die skilpaaie)
** Diapsida (onder andere dinosourusse, voëls en akkedisse)
*** Archosauromorpha (onder meer dinosourusse, voëls en krokodille)
**** Archosauria
***** Crurotarsi
****** Crocodilia (Krokodilagtiges)
***** Ornithodira (dinosourusse, waaronder die voëls)
*** Lepidosauromorpha (akkedisse, slange, wurmakkedisse en brugakkedisse)
Falconiformes

**Falconiformes** is 'n voëlorde. Die orde het slegs een familie, die *Falconidae* met 11 genusse, waaraan sowat 290 spesies behoort. Hierdie voëls is aktief gedurende die dag (van vroegoggend en laatmiddag). Kuikens bly vir 'n geruime tyd in die nes nadat dit uitgebroei het en word deur beide die ouers versorg.

## Taksonomie 
## Bron 
*tolweb.org

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Werner Kruger

**Werner Kruger** (gebore op Kempton Park op 23 Januarie 1985) is 'n  rugbyspeler wat vir die Blou Bulle in die Curriebeker en die Bulls in Superrugby op stut speel. 

## Eksterne skakels 
*Senior Bulls profiel
*SA Rugby profiel
*itsrugby.co.uk profiel
Rooiborssperwer

Die **Rooiborssperwer** (*Accipiter rufiventris*) is 'n algemene standvoël wat voorkom in woude en plantasies in Suider-Afrika veral in die Wes-Kaap, Oos-Kaap en die Drakensberg. Die voël is 30 – 38&nbsp;cm groot, weeg 105 - 210 g met 'n vlerkspan van 65 – 70&nbsp;cm. In Engels staan die voël bekend as *Rufous-breasted Sparrowhawk*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gebande sperwer

Die **gebande sperwer** (*Accipiter badius*) is 'n algemene standvoël wat voorkom in savanne en hoëboomveld in Namibië, Botswana, Mosambiek, Noordwes, Limpopo, Mpumalanga en die noorde van KwaZulu-Natal. Die voël is 28 – 30&nbsp;cm groot, weeg 80 – 170&nbsp;g met 'n vlerkspan van 55 – 60&nbsp;cm. In Engels staan die voël bekend as *Shikra*.

## Fotogalery 

Shikra (Female) at Hodal- I2-Haryana IMG 7970.jpg|'n Wyfie in Hodal, Indië.
Shikra (Accipiter badius) with a Garden Lizard W2 IMG 8979.jpg|'n Onvolwasse gebande sperwer vreet 'n akkedis.
ShikraPune.jpg|'n Mannetjie
Accipiter badius MHNT.ZOO.2010.11.94.1.jpg |Eiers in 'n museum

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Sindhi

: ''Hierdie artikel handel oor die taal. Vir die etniese groep, sien Sindhi's.''

**Sindhi** (سنڌي, सिन्धी, 32px, ਸਿੰਧੀ, سندھی, સિન્ધી) is 'n Indo-Ariese taal wat deur sowat 24,6 miljoen mense, veral Sindhi's, in Wes-Indië en Pakistan gepraat word.

duimnael|links|Die woord "Sindhi" in Arabiese skrif
[duimnael|links|Verspreiding van etniese groepe in Pakistan volgens die [Central Intelligence Agency|CIA in 1980]]
Sindhi is een van die amptelike tale van Indië naas Engels en Hindi en van die Pakistanse provinsie Sindh saam met Oerdoe. In Indië is Sindhi 'n amptelike taal op federale vlag, maar nie in een van die Indiese deelstate nie. Dit is die naaste verwant aan Dogri en Pandjabi.

In Pakistan word Sindhi veral in die Arabiese alfabet geskryf, terwyl Hindoes die Devanagari-alfabet gebruik. Van die historiese alfabette sluit in Khudabadi, Laṇḍā en Gurmukhi.

## Verwysings 
## Eksterne skakels 
*
Nepalees

**Nepalees** (नेपाली, *Nepali*, [ˈnepali], ) is 'n Indo-Ariese taal wat deur sowat 16 miljoen mense in Noord-Indië, Nepal en Bhoetan gepraat word. 

[duimnael|links|Die woord "Nepal" in [Devanagari-skrif]]
Dit is die amptelike taal van Nepal en van die Indiese deelstaat Sikkim. 

Nepalees word in Devanagari geskryf. Dit is nie verwant aan Newari nie; dié  behoort tot die Tibeto-Birmaanse tale.

## Sien ook 
* Nepalese Wikipedia

## Verwysings 
## Eksterne skakels 
*
Wildemakou

Die **wildemakou** (*Plectropterus gambensis*) is 'n algemene standvoël wat in Suider-Afrika voorkom. Die voël is 75 – 100&nbsp;cm groot en weeg 2,5 – 7&nbsp;kg. Hulle kom dikwels in groot swerms of saam met kolganse voor, en is soos voorgenoemde ook deels nagaktief. In Engels staan dit as die *spur-winged goose* bekend.

## Identifikasie 
Dit is 'n groot, swart en wit eend met 'n groot spoor op sy vlerke. Die verekleed is bont, maar die hoeveelheid wit wissel tussen individue en na gelang van die subspesie. In vlug toon dit bont ondervlerke soos die kolgans en kopereend, maar die wit dekvere is breedste in die oksels, d.w.s. teen die lyf.

## Verspreiding 
Die wildemakou kom oral in Afrika en op Madagaskar voor, meestal in groot swerms op groot watervlakke met grasbegroeide oewers. In die suide was hulle aanvanklik algemeen in die Oos-Kaap, maar is eers in 1936 in die omgewing van Kaapstad aangeteken. Daar het hulle egter aangebly en ook probeer broei. Die noordelike subspesie, *P. g. gambensis*, word van die Okavangodelta noordwaarts aangetref.

## Gedrag
Hul voedingstyd is oorwegend skemer, en soms snags, terwyl hulle bedags in 'n veilige hawe vertoef. Swerms kan gemeenskaplik pendel na voedingareas, en vlieg dan in 'n lang ry. Hulle is vegetaries met 'n dieet wat hoofsaaklik uit gras, lusern, graan en jong aartappels bestaan. Hul vlerkslae is sterk, maar hul vlug nie besonder vinnig nie. Hul fyn fluitroep word in vlug gehoor.

## Broeigewoontes 
[duimnael|links|Wildemakou in die [De Hoop Natuurreservaat.]]
Die groot nes is meestal op die grond, en dan wel tussen riete, biesies of ruie gras. Soms neem die wildemakouwyfie haar intrek in 'n ou hamerkopnes, soos kolganse ook soms doen. Die legsel bestaan uit 6 tot 10 gladde, ivoorwit eiers.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* *Sasol Voëls van Suider-Afrika.* Struik Nature. Vierde Uitgawe 2011. 
* KENNIS, vol. 14, 1980, bl. 2898-2899, 

## Verwysings
Antille

Die **Antille** (Engels: *Antilles*; Frans: *Antilles*; Haïtiaanse Kreools: *Zantiy*; Jamaikaanse Patois: *Antiliiz*; Nederlands: *Antillen*; Papiaments: *Antias*; Portugees: *Antilhas*; Spaans: *Antillas*) is 'n argipel in die Karibiese gebied, wat uit die Groot-Antille en die Klein-Antille bestaan. Saam met die Lucayan-argipel (Bahamas en Turks- en Caicoseilande) vorm dit Wes-Indië. Die Antille grens in die suide en weste aan die Karibiese See, in die noordweste aan die Golf van Meksiko en in die noorde en ooste aan die Atlantiese Oseaan.

[duimnael|links|[Nasa-Satellietbeeld van die Antille]]
duimnael|links|Ligging van die Antille se eilandboog
Die eilandnaam "Antille" is van die Latynse *ante ilium* ("eilande net voor die kus") afgelei, dus die eilande voor die Sentraal-Amerikaanse kus. Volgens 'n ander teorie het die term "Antille" reeds in die Middeleeue na 'n mitiese eiland wes van Europa oorkant die Atlantiese Oseaan verwys. Nadat die Amerikas in 1492 deur Christophorus Columbus vir Europa ontdek is, het die Antille hul naam gekry.

Die Groot-Antille bestaan uit die Kaaimanseilande, Kuba, Hispaniola (verdeel in die twee lande die Dominikaanse Republiek en Haïti), Jamaika en Puerto Rico. Die Klein-Antille bevat die noordelike Bowindse Eilande, die suidoostelike Benedewindse Eilande en die suidoostelike Bowindse Eilande net noord van Venezuela. Die Lucayan-argipel behoort tot Wes-Indië, maar word algemeen nie as deel van die Antille beskou nie.

In geografiese opsig word die Antille algemeen as 'n substreek van Noord-Amerika beskou. Kultureel word veral Kuba, die Dominikaanse Republiek en Puerto Rico – en soms die hele Antille – as 'n deel van Latyns-Amerika beskou, alhoewel sommige bronne dié sosio-ekonomiese oorvereenvoudiging vermy en die term "Latyns-Amerika en die Karibiese gebied" gebruik. Geologies bestaan die Groot-Antille uit kontinentale rots, terwyl die Klein-Antille veral uit vulkaniese rots of koraaleilande bestaan.

## Geografie 
Die eilandboog word verdeel in die volgende eilandgroepe:

## Lande en gebiede volgens argipel 
### Groot-Antille 
duimnael|Kaart van die Antille in 1843
duimnael|Ligging van die Antille in die Amerikas
duimnael|Lande van die Antille
duimnael|Die eksklusiewe ekonomiese sone van die Antille
* 
* 
* 
*  (Verenigde Koninkryk)
* 
*  (Verenigde State)

### Klein-Antille 
*  (Verenigde State)
*  (Verenigde Koninkryk)
* 
*  (Koninkryk van die Nederlande)
* 
*  (Nederland)
*  (Verenigde Koninkryk)
*  (Koninkryk van die Nederlande)
* 
* 
*  (Frankryk)
*  (Frankryk)
*  (Verenigde Koninkryk)
* 23px Nueva Esparta (Venezuela)
*  (Nederland)
*  (Frankryk)
* 
* 
*  (Frankryk)
* 
*  (Nederland)
*  (Koninkryk van die Nederlande)
* 
* 23px Federale afhanklikhede (Venezuela)

## Verwysings 
## Bronne 
*  

## Eksterne skakels 
*